Kruispunt 26 Februarie 2017
Vandeesweek het Ulrike Pretorius as deel van AVK se Bybelskool twee praatjies gelewer oor die konsep van tyd en hoe ons almal op ’n unieke wyse tyd ervaar.
Ulrike, ’n ervare sake-, bestuurs-, en lewensafrigter, noem haar praatjie The Racing Standstill en vergelyk ons hedendaagse gejaagde lewenstyl met iemand wat stroomop teen ‘n bewegende roltrap ophardloop. Ondanks groot moeite en hoë energieverbruik, bly jy eintlik maar nog steeds op dieselfde plek!
Sy verwys na die kuns van waarlik lééf en hoe ons ingesteldheid teenoor tyd daar ook ‘n groot rol speel. Soos om met bewustheid (mindfulness) en in dankbaarheid te leef, om tyd te maak vir ander (sonder tegno- en ander afleidings), waarlik te luister en om resonerende ervarings in jou lewe te skep. Sy beskryf dít trouens as een van die belangrikste boublokke om in harmonie met jouself te kan leef.
Om gereeld, as gemeente, saam te kom en stil te word, gee ons ‘n gulde geleentheid om ‘n resonerende basis te bou vir die week wat voorlê en om die uitdagings wat die lewe na ons kant toe gooi, te kan oorwin.
Hierdie Sondag gebruik ons Nagmaal tydens ‘n baie spesiale Aanbiddingsdiens en ek nooi jou graag om hierdie spesiale geleentheid by te woon.
Beste wense, en AVK-groete,
NS: Maak ook asb. ‘n nota van ons spesiale Aswoensdag-verrigtinge op Woensdag, 1 Maart om 06:30.
Sondag 26 Februarie 2017 - Verheerlikingsondag
09:00 - Aanbiddingsdiens en Nagmaal met tema Lofprysing: die teenmiddel vir sonde word gelei deur dr Jurie Schoeman
Kom loof en prys die Here by Aasvoëlkop se spesiale aanbiddingsdiens . Kom rus in Sy teenwoordigheid, sing tot Sy eer en laat Sy Woord jou voed.
Annemarie de Lange - knievervanging
Olivia de Villiers sterk tuis aan
Roelien van den Berg is gekies as die eerste vroue voorsitter van ons gemeente sedert die ontstaan in 1959.
Sy is gebore op die 25ste November 1979 in Welkom en het daar groot geword. Later het sy Welkom verruil om aan die Universiteit van Potchefstroom te gaan studeer en in 2002 haar graad in Rekeningkunde (B. Com) behaal. Haar klerkskap is voltooi by Ernst & Young en sy het gekwalifiseer as Geoktrooieerde Rekenmeester. Sy is tans werksaam by Hollard as IT Ouditbestuurder.
Dit is vir ons ‘n aanwins en ‘n groot eer om Roelien in ons gemeente te hê waar sy nou diens gaan doen as voorsitter van ons gemeenteraad.
Roelien is altyd daar om te luister, sy gee onbevooroordeelde (goeie) raad wanneer mens dit nodig het. Sy is standvastig, betroubaar en baie ambisieus. Sy stel ‘n voorbeeld vir almal.
In haar vrye tyd geniet Roelien dit om haar kreatiwiteit uit te leef in “Scrapbooking” en spandeer ook graag tyd saam haar drie hondekinders, Layla ‘n Goue Labrador en beide Lexy & Levi twee Miniatuur Doberman Pinchers.
Mag die Here haar seën en veilig bewaar.
Karwas-oggend Saterdagoggend 11 Maart 2017 09:00-13:00. Ons tieners gaan help karre was by Tshepo. Adres: h/v Weltevreden Drive en Fir Drive, Blackheath.
Cara Angus 082 377 5469
Christoff Derksen 782-5158
Jan Henning 082 342 5395
Elizabeth Greyling 888-3319
André Loots 072 210 1082
Charlotte Roets 888-8334
Maryke Venter 880-5200
Woensdag 29 Februarie
Henriek De Wet 082 452 8581
Hennie Keyter 082 075 3157
Christel Pienaar 673-2616
Burger Du Plooy 678-4290
Erika Harmse 079 137 1356
Hannes Olckers 782-5982